CELEX: 62013CN0342
Language: et
Date: 2013-06-24 00:00:00
Title: Kohtuasi C-342/13: Eelotsusetaotlus, mille on esitanud Szombathelyi Törvényszék (Ungari) 24. juunil 2013 — Katalin Sebestyén versus Zsolt Csaba Kővári jt

16.11.2013   
            
            
               ET
            
            
               Euroopa Liidu Teataja
            
            
               C 336/5
            
         Eelotsusetaotlus, mille on esitanud Szombathelyi Törvényszék (Ungari) 24. juunil 2013 — Katalin Sebestyén versus Zsolt Csaba Kővári jt
   (Kohtuasi C-342/13)
   2013/C 336/13
   Kohtumenetluse keel: ungari
   
      Eelotsusetaotluse esitanud kohus
   
   Szombathelyi Törvényszék
   
      Põhikohtuasja pooled
   
   
      Hageja: Katalin Sebestyén
   
      Kostjad: Zsolt Csaba Kővári, OTP Bank, OTP Faktoring Követeléskezelő Zrt., Raiffeisen Bank Zrt.
   
      Eelotsuse küsimused
   
   
               1.
            
            
               Kas sellist lepingutingimust, milles on kokku lepitud, et tarbija ning panga vahel sõlmitud laenulepinguga seotud vaidlused kuuluvad Pénz- és Tőkepiaci Állandó Választottbíróság’i [finants- ja kapitalituru alaline vahekohus] kolmest vahekohtunikust koosneva kolleegiumi erandlikku kohtualluvusse, tuleb lugeda nõukogu 5. aprilli 1993. aasta direktiivi 93/13/EMÜ (1) ebaõiglaste tingimuste kohta tarbijalepingutes (edaspidi: „direktiiv”) artikli 3 lõike 1 kohaselt ebaõiglaseks?
            
         
               2.
            
            
               Kas sellist lepingutingimust, milles on kokku lepitud, et tarbija ning panga vahel sõlmitud laenulepinguga seotud vaidlused kuuluvad lepingus sätestatud eranditega Pénz- és Tőkepiaci Állandó Választottbíróság’i [finants- ja kapitalituru alaline vahekohus] kolmest vahekohtunikust koosneva kolleegiumi erandlikku kohtualluvusse, tuleb lugeda nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (edaspidi: „direktiiv”) artikli 3 lõike 1 kohaselt ebaõiglaseks, olenemata sellest, et laenulepingus on üldiselt viidatud 1994. aasta LXXI seaduses vahekohtumenetluse kohta (a választottbíráskodásról szóló 1994. évi LXXI. törvény) reguleeritud menetluse erisustele võrreldes üldise kohtumenetlusega?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).